Gandia celebra un any més el Dia Internacional dels Museus
17 mayo 2023

## Gandia celebra un any més el Dia Internacional dels Museus17 mayo 2023Última actualización: 17 mayo 2023

![](../gestion/img/0c0dc6a9a0e5d606fa5a58e00746d24e11f5141a70483f5b0ee75030a73f986c.jpeg)  
  

El 18 de maig, com cada any, Gandia celebra el Dia Internacional Dels Museus, una jornada durant la qual reivindicar el paper d'aquestes institucions en la nostra societat, com a lloc d'aprenentatge, investigació i discussió, en el nostre cas sobre la història de la nostra comarca, la Safor.

  
Enguany, la celebració d'aquest dia gira entorn de la contribució dels museus al benestar i el desenvolupament sostenible de les nostres comunitats. D'aquesta manera, el Museu Arqueològic de Gandia, igual que tants altres museus al nostre territori, es reivindiquen com a institucions capaces de col·laborar en la consecució d'uns objectius de millora de la nostra societat com són el recolzament a l'acció climàtica, el foment de la inclusió, la millora de la salut mental i la lluita contra l'aïllament social.

  
Aquests objectius formen part del nostre bagatge diari, fet pel qual el MAGa organitza constantment activitats, jornades de portes obertes, visites guiades i tantes altres accions amb la finalitat de garantir una vida sana i promoure el benestar de la ciutadania, en particular pel que fa a uns hàbits socials saludables de relació entre la gent.

  
«Per seguir treballant en aquesta mateixa línia, s’ha preparat tot un seguit d'activitats per a aquesta setmana, com la gratuïtat en l'entrada al MAGa des de hui i fins al diumenge, visites guiades sense cost a les exposicions tant dissabte com diumenge a les 11h, i tallers infantils a continuació, a les 12h. Vos esperem a tots i totes, amb les portes obertes, perquè s'acosteu a conèixer les noves exposicions i la institució, des de hui mateix i fins al diumenge», ha explicat la vicealcaldessa i regidora de Patrimoni històric, artístic i cultural, **Alícia Izquierdo.**

[Documentos adjuntos](../gestion/documentos/c7c8ba1abe24dd1ea389d3f949450b993a82205f14c1b8326e95ece20ef34c56.jpg)

[Twittear](https://twitter.com/share)